b'\n_START_ARTICLE_\nProsopocoilus (Cyclotropus) faber\n_START_SECTION_\nUtseende\n_START_PARAGRAPH_\nEn middelsstor (hannene 25-37 millimeter), m\xc3\xb8rkt r\xc3\xb8dbrun hjortebille. Hannen har krumme, slanke kjever (mandibler), disse har tenner bare i spissen hos store hanner. Sm\xc3\xa5 hanner har enkle, sagtakkede antenner. Hodet er litt lengre enn bredt, pannen er litt vagt uthulet i midten, det er et butt utskudd bak hvert fasett\xc3\xb8ye. Antennene har en tre- eller fire-leddet vifte. Pronotum er betydelig bredere enn langt, rundet. Dekkvingene er glatte og noks\xc3\xa5 blanke, scutellum og s\xc3\xb8mmen er m\xc3\xb8rkere. Beina er for det meste r\xc3\xb8dlige. Hunnen er mye mindre enn hannen, blankere, uten forst\xc3\xb8rrede kjever, kroppsformen bredere, hodet tett og kraftig punktert.\n_START_SECTION_\nLevevis\n_START_PARAGRAPH_\nLarvene utvikler seg i r\xc3\xa5tne trestammer. Utviklingen tar trolig ett \xc3\xa5r. De voksne billene drikker gjerne sevje fra tr\xc3\xa6r.\n_START_SECTION_\nUtbredelse\n_START_PARAGRAPH_\nArten lever i det vestlige og sentrale Afrika, \xc3\xb8st til Uganda og s\xc3\xb8r til Gabon.'